Document ID: 31988D0493

A Bizottság határozata
(1988. szeptember 8.)
bizonyos takarmánynövényfajok vetőmagjának csomagolásán az előírt tájékoztatás eltüntethetetlen nyomással való feltüntetésének engedélyezéséről szóló 87/309/EGK határozat módosításáról
(88/493/EGK)
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a 88/380/EGK irányelvvel [1] módosított, a takarmánynövény-vetőmagok forgalmazásáról szóló, 1966. június 14-i 66/401/EGK tanácsi irányelvre [2] és különösen annak 10. cikke (1) bekezdése a) pontjának utolsó mondatára,
mivel a takarmánynövény-vetőmag általában csak akkor hozható forgalomba, ha csomagolását a 66/401/EGK irányelvben meghatározott rendelkezésekkel összhangban hatósági címkével látják el;
mivel azonban engedélyezhető az előírt információnak magára a csomagolásra történő letörölhetetlen nyomtatása a címke esetében meghatározott minta alapján;
mivel a 87/309/EGK határozattal [3] a Bizottság már adott ki ilyen engedélyt;
mivel a 81/109/EGK határozattal [4] módosított, a gabonavetőmagok csomagolásán az előírt tájékoztatás eltüntethetetlen nyomással való feltüntetésének engedélyezéséről szóló, 1980. július 17-i 80/755/EGK bizottsági határozat [5] hasonló engedélyt adott a gabonavetőmag tekintetében; mivel az említett határozat szerint az előírt információ, amit a mintavételkor kell a csomagolásra nyomtatni vagy pecsételni, kevésbé részletes, mint a takarmánynövények vetőmagja esetében előírt információ;
mivel a 87/309/EGK határozat alkalmazása során nyilvánvalóvá vált, hogy az említett határozatot oly módon kell módosítani, hogy a mintavételkor a csomagolásra nyomtatandó vagy pecsételendő előírt információkra vonatkozó rendelkezései azonosak legyenek a 80/755/EGK határozatban a gabonavetőmagok tekintetében meghatározott információkkal;
mivel az e határozatban előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottsága véleményével,
ELFOGADTA EZT A HATÁROZATOT:
1. cikk
A 87/309/EGK határozat 1. cikke (2) bekezdésének c) pontjában a "IV. melléklet A. részének a) 3., 3a. és 6. pontja" szöveg helyébe a "IV. melléklet A. részének I. a) 3. és 3a. pontja" szöveg lép.
2. cikk
Ennek a határozatnak a tagállamok a címzettjei.
Kelt Brüsszelben, 1988. szeptember 8-án.

Labels: 3
17
6